|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **6.** |
| **Mjesto i datum izvođenja aktivnosti:** |  | **Redni broj sata** | **13.** |
| **Nastavna tema:** | **Ogovaranja i glasine** | **Broj sati izvedbe:** | **1** |
| **Sadržaj koji se obrađuje:** | **Prevencija ovisnosti** |
| **Očekivanja međupredmetnih tema** | | | |
| uku A.3.3. Kreativno mišljenje. Učenik kreativno djeluje u različitim područjima učenja.  uku A.3.4. Kritičko mišljenje. Učenik samostalno kritički promišlja i vrednuje ideje.  uku C.3.4. Emocije. Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  uku D.3.2. Suradnja s drugima. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  pod A.3.2. Snalazi se s neizvjesnošću i rizicima koje donosi.  osr A 3.2. Upravlja svojim emocijama i ponašanjem.  osr A 3.3. Razvija osobne potencijale.  osr C 3.1. Razlikuje sigurne od rizičnih situacija i ima razvijene osnovne strategije samozaštite.  osr C 3.2. Prepoznaje važnost odgovornosti pojedinca u društvu.  goo A.3.3. Promiče ljudska prava. | | | |
| **Ključni pojmovi:** | vršnjački odnosi, ogovaranje, glasine | | |
| **Potrebno pripremiti:** | upitnik (prilog1) | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razgovaramo o vršnjačkim odnosima. Razrednik/razrednica pita učenike/učenice znaju li što je ogovaranje. Učenici/učenice koji to žele iznose svoja promišljanja. Definiramo ogovaranje kao pričanje o nekome iza leđa, a koje uglavnom ima negativan prizvuk. Povezane s ogovaranjem su i glasine. Razrednik/razrednica pita učenike/učenice znaju li što su glasine. Učenici/učenice iznose svoje odgovore. Definiramo glasine kao namjerno širenje neprovjerenih informacija o nekome.  **Središnji dio**  Učenici/učenice podijele se u skupine od 7 – 8 učenika i dobiju zadatak odigrati igru pokvareni telefon. Svaki član skupine treba izreći jednu poruku. Nakon igre učenici/učenice pozvani su iznijeti svoja zapažanja vezano uz igru. Što se događa kada se informacije prenose od osobe do osobe? Jesmo li ikad bili predmet ogovaranja ili glasina . Kako smo se tad osjećali?  **Završni dio**  U završnom dijelu učenici ispune upitnik s tvrdnjama kako bi provjerili jesu li razumjeli obrađenu temu. Zaključujemo kako je ogovaranje i širenje glasina loše i ne bismo u njima trebali sudjelovati, nego nastojati prekinuti taj lanac. | | | |

Prilog1

|  |  |  |
| --- | --- | --- |
|  | **DA** | **NE** |
| Osobe koje šire glasine o drugima, čine to s dobrim namjerama. |  |  |
| Nije pristojno ogovarati i širiti glasine. |  |  |
| Ogovaranje uvijek ima negativan prizvuk. |  |  |
| U redu je kad te ogovara prijatelj/prijateljica. |  |  |
| Osoba koja je meta ogovaranja ili glasina osjeća se loše. |  |  |
| Ogovaranje je zlostavljanje. |  |  |