|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **6.** |
| **Mjesto i datum izvođenja aktivnosti:** |  | **Redni broj sata** | **16.** |
| **Nastavna tema:** | **Dobrotom popravljamo svijet** | **Broj sati izvedbe:** | **1** |
| **Sadržaj koji se obrađuje:** | **Emocije** |
| **Očekivanja međupredmetnih tema** | | | |
| uku A.3.3. Kreativno mišljenje. Učenik kreativno djeluje u različitim područjima učenja.  uku D.3.2. Suradnja s drugima. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  pod C.3.1. i 3.2. Sudjeluje u projektu ili proizvodnji od ideje do realizacije.  osr A 3.2. Upravlja svojim emocijama i ponašanjem.  osr B 3.1. Obrazlaže i uvažava potrebe i osjećaje drugih.  osr C 3.3. Aktivno sudjeluje i pridonosi školi i lokalnoj zajednici. | | | |
| **Ključni pojmovi:** | ljubav, prijateljstvo, dobrota, darivanje | | |
| **Potrebno pripremiti:** | papir i pribor za pisanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razgovaramo o prijateljskim odnosima, lijepim gestama i prigodnom darivanju. Zašto je važno iskazati pažnju prijateljima i obitelji? Tko su naši prijatelji i kako im iskazujemo pažnju? Donosimo zaključak o tome kako u blagdansko vrijeme trebamo ljude oko sebe darivati ljubavlju i dobrotom, a to je puno bitnije od materijalnih darova.  **Središnji dio**  Razrednik/razrednica daje zadatak učenicima osmisliti mali projekt u kojem će ljude oko sebe dodirnuti dobrotom i ljubavlju. Učenici/učenice podijele se u skupine i raspravljaju o idejama  **Završni dio**  U završnom dijelu predstavnici skupina iznose ideje. To može npr. biti prijedlog da će u iduća dva tjedna svaki učenik učiniti bar jedno dobro djelo dnevno, u školi ili izvan škole. O svemu treba voditi dnevnik, a rezultate će iznijeti na satu razrednika za dva tjedna. Nakon iznošenja prijedloga,  učenici/učenice biraju najbolji prijedlog i dogovaraju se oko detalja provođenja projekta. | | | |